သုမေဓာထေရီ

သုမေဓာထေရီ သည် မြတ်စွာဘုရား၏ သာသနာတော်ရှိ ရဟန်းမိန်းမတစ်ပါး ဖြစ်သည်။

ဘဝဇာတ်ကြောင်း
ရှေးအတိတ်ဘဝ
သုမေဓာထေရီသည် ဓနဉ္ဇနီ၊ ခေမာ စသည့်မိတ်ဆွေတို့နှင့် အတူတကွ ကောဏာဂုံ မြတ်စွာဘုရားအား ကျောင်းတိုက်ကို လှူဒါန်းခဲ့၏။ ထိုသို့ လှူဒါန်းခဲ့သည့် အကျိုးတို့ကြောင့် နတ်ပြည်တွင် တန်ခိုးကြီးသူ ဖြစ်ခဲ့ရ၏။ လူ့ပြည်တွင်လည်း စကြဝတေးမင်း၏ မိဖုရား၊ ချမ်းသာကြွယ်ဝသော အမျိုးတို့တွင် ဖြစ်ခဲ့ရလေသည်။

ကဿပဘုရားရှင်လက်ထက်
ထိုသို့ လူ့ပြည်၊ နတ်ပြည်တို့တွင် ဘဝပေါင်းများစွာနေခဲ့ပြီးနောက် ဘဒ္ဒကမ္ဘာတွင် ပွင့်တော်မူသည့် ကဿပဘုရားရှင်လက်ထက်သို့ ရောက်လာ၏။ ထိုဘုရားရှင်အား ကိကီ အမည်ရသော ကာသမင်းသည် ကိုးကွယ်၏။ ထိုမင်းတွင် သုမေဓာထေရီအပါအဝင် သမီးတော် ခုနစ်ယောက် ရှိ၏။ ထိုသမီးတော် ခုနစ်ယောက်တို့သည် မြတ်စွာဘုရားကို ကိုးကွယ်၏။ မြတ်သော အကျင့်ကိုလည်း ကျင့်၏။

ထိုသို့ မြတ်သောအကျင့်ကို ကျင့်ခဲ့သော သုမေဓာထေရီသည် လူ့ဘဝကို စွန့်ခဲ့သော် တာဝတိံသာ၊ ယာမာဘုံ၊ တုသိတာဘုံ၊ နိမ္မာနရတိဘုံ၊ ဝသဝတ္တီဘုံ စသည်ဘုံများသို့ ရောက်ခဲ့၏။ ထို့နောက် နတ်ပြည်၊ လူ့ပြည်တို့တွင် ဘဝပေါင်းများစွာ ကျင်လည်ခဲ့လေသည်။

ယခုဘဝ
နောက်ဆုံးတွင် မြတ်စွာဘုရား၏ သာသနာတော်တွင် တရားတည်းဟူသော ဆေးဖြင့် ကိလေသာအမြိုက်ကို လောင်ကျွမ်းစေကာ နိဗ္ဗာန်သို့ မျက်မှောက်ပြုသော ရဟန္တာ ဖြစ်လေသည်။

ကိုးကား

Category:ဗုဒ္ဓဝင် ပုဂ္ဂိုလ်များ